tomron87/hebrew-wikipedia-sentences-corpus huggingface dataset:
רוז ידוע בעיקר בזכות המגוון הטונאלי של קולו, אשר זיכה אותו להכרה כאחד מהזמרים הטובים של כל הזמנים במגזינים שונים העוסקים במוזיקה.
ב-2008 דירג אותו המגזין רולינג סטון במקום ה-64 ברשימת 100 הזמרים הגדולים בכל הזמנים.
רוז נולד בעיר לפאייט שבאינדיאנה.
אמו של רוז, שרון אליזבת, ילדה אותו כשהייתה בת 16. אביו הביולוגי נטש אותו כשהיה תינוק, ונהרג ב-1984. רוז גדל עם אמו ובעלה תחת השם ויליאם ביילי.
הוא החליט לשנות את שם משפחתו לרוז, כשהגיע ללוס אנג'לס וגילה שזהו שמו של אביו הביולוגי.
רוז גדל בבית נוצרי אדוק ובילדותו היה חבר בלהקת המקהלה של הכנסייה.
בגיל 15, לאחר שסבל התעללויות קשות מצד אביו החורג, החליט לברוח מהבית ולעבור לקליפורניה, ביחד עם חברו מילדות איזי סטראדלין הגיטריסט.
מסופר כי כשהגיע ללוס אנג'לס, עצר אותו אדם זר ואמר לו: "You know where you are?
על בסיס המשפט הזה כתב את אחד משירי הלהקה - "Welcome to the jungle" ("ברוך הבא לג'ונגל").
לאחר שהיו חברים במספר להקות כושלות, הקימו השניים את ההרכב "הוליווד רוז", שלאחר זמן קצר הפכה ללהקת "Guns N' Roses".
בשנת 1987 יצא לאור אלבום הבכורה, ששמו - Appetite for Destruction ("תיאבון לחורבן").
אלבום זה ואלבומם הבא, G N' R Lies, שיצא שנה מאוחר יותר, זכו להצלחה והקנו לרוז הכרה בעולם המוזיקה.
בן לילה הפך הסולן - שבעבר התפרנס אפילו כמשתתף בניסויים רפואיים בתמורה למעט כסף - לכוכב עולה.
בעקבות עימותים תכופים עם חברי להקתו ועם חברי להקות אחרות שהידועים בהם הם העימותים הפומביים עם קורט קוביין, סולן נירוונה ועם וינס נייל, סולן מוטלי קרו.
עזבו חברי להקה רבים ואחרים הצטרפו, לאחר סיום סבב ההופעות Use Your Illusion, שבמהלכו ביקרו גם בישראל, התפרקה הלהקה עקב חילוקי דעות מקצועיים.
בשנת 2001 חזר רוז להופיע עם הרכב חדש הנקרא גם הוא בשם "Guns N' Roses".
ההרכב מנגן את השירים הישנים של הלהקה, לצד שירים חדשים שנכתבו ברובם על ידי רוז.
באפריל 2016 ההרכב המקורי של הלהקה התאחד (חלקית משום שאיזי סטראדלין הגיטריסט וסטיבן אדלר המתופף לא חזרו ללהקה) וסלאש ודאף מק'אגן חזרו ללהקה.
ב-15 ביולי 2017 רוז והלהקה הגיעו למופע בישראל כחלק ממסע ההופעות Not in this Lifetime.
בשנת 2023 הופיעה הלהקה פעם נוספת בישראל במסגרת סיבוב ההופעות 2023 World Tour.
בשנת 2016 רוז הצטרף לסיבוב הופעות של להקת הרוק AC/DC בעקבות פרישתו של סולן הלהקה בריאן ג'ונסון (ג'ונסון חזר בשנת 2023 ללהקתו בפסטיבל Road Trip).
בשנת 1994 פורסם כי אשתו לשעבר, ארין אברלי, סבלה ממסכת התעללות נפשית ופיזית שאף הביאה לאשפוזה.
שם האלבוםתאריך שחרורחברת תקליטיםThe Roots of Guns N' Roses2004 (הוקלט ב-1983)קלאופטרה
אקסל הארוול הוא כדורסלן בלגי המשחק בעמדת הפאוור פורוורד בספירו שרלרואה ובנבחרת בלגיה.
הארוול החל את הקריירה המקצועית שלו בגיל 17 במועדון ורווייה-פפינסטר בו שיחק במשך ארבע עונות, בעונתו האחרונה התמנה לקפטן הקבוצה וסייע לקבוצה להגיע עד לגמר אליפות הליגה הבלגית.
בקיץ 2005 נבחר בדראפט ה-NBA על ידי הדנוור נאגטס בסיבוב השני, והפך לשחקן הבלגי הראשון שנבחר בדראפט ה-NBA.
הארוול לא הוחתם על חוזה על ידי הנאגטס, והצטרף למועדון הכדורסל הספרדי ריאל מדריד.
יחד עם מדריד זכה בגביע יול"ב ב-2007.
אקסל פון דם בּוּסְשֶׁה , היה קצין צבא גרמני שהשתתף בקשר העשרים ביולי 1944 להתנקש בחייו של אדולף היטלר.
אקסל פון דם בוסשה נולד בעיר בראונשוויג ב-24 באפריל 1919, לאב גרמני ולאם דנית.
שמו המלא היה הברון אקסל-ארנסט אוגוסט קלמור פרנץ אלברכט אריך לאו פון דם בוסשה-שטרייטהורסט .
בשנת 1937, בגיל 17 הצטרף דם בוסשה כחייל מקצועי לרגימנט של חיל רגלים של הצבא הגרמני.
בפרוץ מלחמת העולם השנייה ב-1939 לחם בפלישה לפולין.
בשנת 1940 השתתף במערכה על צרפת.
לאחר שהנאצים פלשו לברית המועצות ביוני 1941 לחם דם בוסשה בחזית הרוסית.
במרוצת הזמן זכה בארבעה עיטורי גבורה.
ב-5 באוקטובר 1942 נכח סרן פון דם בוסשה בשדה התעופה של העיר דובנו בחבל ווהלין במערב אוקראינה בעת שהושמדו בו אלפים מיהודי דובנו בירי לתוך בורות.
עד אחר לטבח זה היה המהנדס הגרמני, לימים חסיד אומות העולם, הרמן גרבה, שמסר במשפטי נירנברג עדות על האירוע.
בעדותו סיפר גרבה כיצד הוא נקלע ב-5 באוקטובר 1942 לשדה התעופה של דובנו, שבו בוצע רצח המוני של אלפי יהודים.
גרבה נוכח במו עיניו לראות כיצד אנשי האיינזצגרופן מובילים לאתר ההשמדה את יהודי העיר, משפחות משפחות.
האנשים נצטוו להתפשט ועירומים ירדו לבור וטיפסו מעל ראשי אלו שנורו לפניהם אל המקום שלשם כיוונו אותם אנשי האס אס ונשכבו על המתים.
כמה מהם ליטפו את אלה שהיו עדיין בחיים ואז נורו גם הם.
בפרוץ המלחמה העריץ דם בוסשה את היטלר, אולם בהדרגה, לאחר שנוכח ביחס כלפי תושבי פולין הכבושה, ולאחר מכן כלפי הרוסים, התעוררה בו סלידה עזה ממעשי הנאצים ולאחר שנוכח אישית בטבח בדובנו, החליט כי עליו לעשות מעשה.
דם בוסשה הצעיר, שהיה אז בן 23 שנים, לאחר שנכח בטבח, נחרד ממראה עיניו וטראומת הטבח רדפה אותו כל חייו.
הוא החליט כי יש למגר את השלטון הנאצי ולהיפטר מאדולף היטלר.
הוא חבר לקבוצת קציני צבא קושרים מן קבוצת ארמיות מרכז שהחל מספטמבר 1943 הונהגה על ידי הרוזן שטאופנברג.
לימים הצהיר כי עמדו בפניו שלוש דרכים בלבד כדי להגן על כבודו כקצין: למות בשדה הקרב, לערוק, או למרוד נגד השלטון שהורה על הטבח בדובנו וכל מעשי הטבח האחרים.
הוא בחר בחלופה השלישית והצדיק את כוונתו להרוג את היטלר בזכותו החוקית להגן על אחרים מפני ביצוע מעשים לא חוקיים ופליליים.
לאחר שורת ניסיונות כושלים של הקושרים להתנקש בחייו של היטלר, נערכו הקושרים בספטמבר 1943 לבצע ניסיון נוסף שהיה כרוך בהתאבדות.
האיש שמצאו הקושרים, שהיה מוכן למסור את נפשו למען כבוד מולדתו ולמען ההגינות האנושית היה אקסל דם בוסשה.
התוכנית התבססה על כך שנתברר כי מדי הצבא הגרמני אינם מתאימים לאקלים בחזית הרוסית והוחלט לעצב דגמים חדשים של מדים וחגור ולהציגם בפני היטלר.
לשם כך נבחר אקסל פון דם בוסשה שהומרץ לפעול, אישית על ידי פון שטאופנברג.
הדגמים עוצבו ותוכנן כי דם בוסשה יציגם בפני היטלר, במטהו, "מאורת הזאב", שבמזרח פרוסיה.
דם בוסשה נבחר לתפקיד כי קצין חיל הרגלים נאה המראה, כחול העיניים ורם הקומה התאים לאידיאל של מה שכונה "הגזע הארי".
הוא החליט לטמון בכיסי דגם המעיל שני מוקשים אשר יתפוצצו עם הפעלת מצת.
בכוונתו היה לתפוס את היטלר בשעת בדיקת הדגמים, לאחוז בו ולהתפוצץ ביחד עמו.
לימים תיאר דם בוסשה את משימתו כ"התאבדות פטריוטית".
ניסיון ההתנקשות לא יצא אל הפועל כאשר ב-16 בנובמבר 1943, יום לפני מועד ההדגמה המתוכנן, הותקפה מן האוויר על ידי מטוסי בנות הברית הרכבת שבה הובאו המדים וחגור, הדגמים הושמדו ודם בוסשה חזר ריקם לפלוגתו בחזית הרוסית.
בדצמבר 1943 חזר דם בוסשה למטהו של היטלר על מנת לערוך ניסיון נוסף עם דגמים חדשים, כאשר היטלר החליט לפתע לצאת לברכטסגאדן לפגרת חג המולד.
זמן קצר לאחר מכן, בינואר 1944, נפצע דם בוסשה קשה בחזית הרוסית ואיבד את אחת מרגליו.
משימת ביצוע תוכניתו של דם בוסשה, להתפוצץ עם היטלר בעת הדגמת המעיל, הוטלה על קושר אחר – אוולד פון קלייסט.
עקב שינויי לוח הזמנים התכופים והלא צפויים של היטלר לא התאפשר לפון קלייסט לבצע את ההתנקשות, עד אשר ההתנקשות בוצעה לבסוף ב-20 ביולי 1944 על ידי קלאוס שנק פון שטאופנברג.
כשיצאה ההתנקשות אל הפועל היה דם בוסשה מאושפז זה חודשים בבית החלמה של הוואפן אס אס בגרמניה, ועל כן לא היה מעורב בביצועה.
דבר מעורבותו בשלבי הקשר שקדמו להתנקשות לא נתגלה לגסטפו ואיש מהקצינים הקושרים לא בגד בו ולא חשף את חלקו בקשר.
כתוצאה מכך היה דם בוסשה אחד מן הבודדים מהקושרים ששרדו את מלחמת העולם ונותרו בחיים.
לאחר המלחמה למד דם בוסשה משפטים באוניברסיטת גטינגן ולאחר מכן נתקבל לשירות הדיפלומטי של גרמניה המערבית.
בשנים 1954–1958 שירת בשגרירות הגרמנית בוושינגטון.
לאחר מכן היה למנהל פנימייה בדרום גרמניה.
בנוסף לכך היה חבר במועצת הכנסייה האוונגליסטית ויועץ לבנק העולמי.
דם בוסשה עזב את תפקידו כמנהל הפנימייה לניהול חברה פרטית בשווייץ.
בשנות השישים והשבעים הוא היה בעל משרה במועצה העולמית של הכנסיות ובשנת 1985 שב לגרמניה.
אקסל פון דם בוסשה נפטר בשנת 1993. בן 74 שנים היה במותו.
אקסיטון הוא קוואזי-חלקיק המתקיים הן בחומרים מבודדים (אקסיטון פרנקל) והן במוליכים למחצה (אקסיטון ווניה).
אקסיטון הוא למעשה מצב קשור של אלקטרון וחור שנמשכים זה לזה על ידי כח קולון והוא נייטרלי מבחינת מטען חשמלי.
בדרך כלל האקסיטון נוצר כאשר פוטון נבלע בחומר, והוא מעורר אלקטרון מפס הערכיות לפס ההולכה (ומכאן גם שמו, מלשון עירור - excitaition).
בפס הערכיות נוצר חוסר באלקטרון אחד, חוסר זה הוא הקווזי-חלקיק הנקרא חור, שמטענו חיובי וזהה בגודלו למטען האלקטרון.
האלקטרון נמשך אל החור על ידי כוח קולון ונוצר אקסיטון.
מאמר ראשון בנושא פורסם על ידי יעקב פרנקל בשנת 1930.
האקסיטון מתנהג באופן אנלוגי למודל "אטום המימן" של נילס בוהר עם ההתאמות הנדרשות:
תיקון למסת החלקיק הניתן בהתאם לעקמומיות הפסים, תיקון לכח קולון הנובע מהמיסוך בגביש ואנרגיית רמת היסוד היא פער האנרגיה בין רמות הערכיות וההולכה.
כתוצאה מכך, פונקציית הגל שיכול לקבל האקסיטון הן אותן הרמוניות ספריות עם הבדל אחד- אין הגבלה על המספר הקוונטי של התנע הזוויתי (בשל אובדן שימור וקטור לפלס-רונגה-לנץ).
לאחר זמן סופי האקסיטון יעבור רקומבינציה (כלומר, חיבור של האלקטרון והחור) והאנרגיה שתיווצר בתהליך זה משתחררת בצורה של פוטון.
לעיתים חלק מהאנרגיה מועבר לחומר שבו נמצא האקסיטון לטובת תנודות בגביש (פונונים).
זמן החיים של האקסיטון תלוי בהרבה גורמים ויכול לנוע בין פיקו-שניות ועד מילי-שניות.
אקסיניט הוא קבוצת מינרלים ציקלוסיליקטים - (סיליקטים במבנה בצורת טבעת) בגוון חום סגלגל או חום אדמדם של סידן, ברזל, מגנזיום, מנגן, אלומיניום בורון והידרוקסיל.
נוסחת המבנה הכימי הכללית של קבוצת אקסיניט היא .
לכל המינרלים החברים בקבוצת האקסיניט יש מבנה זהה, טבעת של ארבעה ארבעונים, אבל ההרכב הכימי שלהם שונה, והם קרויים על פי המרכיב העשיר יותר, ברזל, מנגן או מגנזיום, למעט הטינזניט שבו יש תערובת של ברזל ומנגן.
בין חברי הקבוצה יש מעט הבדלים בגוון של המינרל ובמשקל הסגולי.
קבוצת האקסיניט מכילה את המינרלים הבאים:
פרו-אקסיניט (Ferro-axinite) – עשיר בברזל, צבעו חום לילך עד שחור.
משקלו הסגולי הוא 3.31 ונוסחת המבנה הכימי שלו היא .
מנגן-אקסיניט (Manganaxinite) – עשיר במנגן, צבעו צהוב-כתום.
משקלו הסגולי הוא 3.32 ונוסחת המבנה הכימי שלו היא .
מגנזיו-אקסיניט (Magnesio-axinite) – עשיר במגנזיום, צבעו כחול בהיר עד אפור.
משקלו הסגולי הוא 3.18 ונוסחת המבנה הכימי שלו היא .
טינזניט (Tinzenite) – תערובת ביניים של ברזל ומנגן, צבעו צהוב.
משקלו הסגולי הוא 3.37 ונוסחת המבנה הכימי שלו היא .
בין הפרו-אקסיניט למנגן-אקסיניט קיימת תמיסה מוצקה, כאשר באמצע הדרך מצוי המינרל טינזניט, ולכן גם בינו לבין שני המינרלים האחרים מתקיימת תמיסה מוצקה.
האקסיניט מתגבש בדרך כלל במערכת הטריקלינית, חבורת סימטריות נקודתית "חבורה טריקלינית רגילה" , כלומר יש לגבישים של המינרל אלמנט סימטריה אחד בלבד, מרכז סימטריה, וחבורת סימטריות מרחבית .
הפרמטרים של תא היחידה שונים בהתאם לסוג המינרל.
האקסיניט מופיע בטבע בדרך כלל כגרגירים וכמקבצים להביים מקבילים.
הגבישים לווחיים בצורת יתד פחוס המסתיימים בקצה דמוי סכין או מרית באורך של עד עשרים סנטימטרים (פרו-אקסיניט), עשרה סנטימטרים (מנגן-אקסיניט) או 3 סנטימטרים (מגנזיו-אקסיניט).
אחדות מפאות הגביש משורטטות בצורה ניכרת.
לאקסיניט יש פצילות טובה בכיוון אחד, והוא נשבר בצורה דמוית קונכייה.
הקשיות של המינרל בינונית-גבוה, 7-6.5 בסולם מוס, והמשקל הסגולי משתנה כאמור בהתאם לסוג המינרל בקבוצה בין 3.18 ל-3.37. האקסיניט הוא פיאזואלקטרי ופירואלקטרי.
מקדמי השבירה של האקסיניט הם: nα=1.672-1.693, nβ=1.677-1.701 ו-nγ=1.681-1.704. גבישי האקסיניט שקופים עד שקופים למחצה, וצבעם משתנה בהתאם לסוג המינרל בין חום לילך עד צהוב ועד חסר צבע, כחול, סגול אפור עד שחור.
שקף מנוסר דק של אקסיניט הוא בדרך כלל חום בהיר עד כחול בהיר.
האקסיניט ניחן בנפיצה חזקה ובפליאוכרואיזם (עד כמה משתנה צבע המינרל בהתאם לזווית בה מסתכלים בו) בולט.
הוא נראה חסר צבע, צהוב, חום בהיר, או ירוק בהיר מזווית אחת, חסר צבע, צהוב, כחול, סגול חיוור או סגול מזווית שנייה וחסר צבע, ירוק חיוור, זהוב זית, חום או סגול עמוק מזווית שלישית.
שניים מסוגי המינרלים בקבוצה המינרל פולטים קרינה פלואורסצנטית בגוון אדום בקרינת על סגול, המנגן-אקסיניט והמגנזיו-אקסיניט, כאשר האחרון פולט קרינה בגוון אדום-כתום בקרינת על סגול בגלים ארוכים וגוון אדום חיוור יותר בגלים קצרים.
מקור שם קבוצת המינרלים מיוונית "אקסין" – גרזן המתייחס לצורת היתד האופיינית של המינרל.
הסוגים השונים קרויים על שם המרכיב הבולט בהם.
הפרו-אקסיניט (פרו הוא ברזל בלטינית, המרכיב הבולט) נתגלה לראשונה ב-1909 בסן כריסטוף אן אויסן (St Christophe-en-Oisans) במחוז איזר שבחבל רון-אלפ שבצרפת.
המגנזיו-אקסיניט (מגנזיום הוא המרכיב הבולט) נתגלה לראשונה ב-1975 בגבעות מרלני (Merelani Hills) שבאזור ארושה שבטנזניה.
המנגן-אקסיניט (מנגן המרכיב הבולט) נתגלה לראשונה ב-1909 בהרי הרץ בסקסוניה התחתית שבגרמניה.
הטינזניט נתגלה לראשונה ב-1923 בטינזן (Tinzen) שבקנטון גראובינדן שבשווייץ, וקרוי על שם המקום בו נתגלה.
המגנזיו-אקסיניט יכול לשמש כאבן חן יקרה למחצה בשל הגוון הכחול שלו, הקשיות, והנדירות היחסית שלו.
הסוגים האחרים של מינרלים בקבוצת האקסיניט נמצאים בשימוש רק במכירה לאספנים בייחוד המנגן-אקסיניט שיש לו צבע צהוב בולט והיותו פלואורסצנטי בגוון אדום בקרינת על סגול.
האקסיניט נוצר בהתמרת מגע מטאסומטית ובפגמטיטים.
במינסוטה נוצר המנגן-אקסיניט כשעורק פגמטיטי חתר בתצורת ברזל במגע עם גברו.
מנגן-אקסיניט ניתן למצוא בסנט אנדראסברג (St.
מגנזיו-אקסיניט הוא מינרל נדיר וניתן למצוא אותו במחוז ארושה בטנזניה (המקום בו נתגלה); בלונדון ברידג' (London Bridge) סמוך לקויאנביאן (Queanbeyan), מדינת ניו סאות' ויילס באוסטרליה; ובסמוך ללוניג (Luning) במחוז סנטה פה בנבדה שבארצות הברית.
טינזניט ניתן למצוא בטינזן (Tinzen) שבקנטון גראובינדן שבשווייץ (המקום בו נמצא לראשונה); במכרות קאסינה (Cassagna) וגמבטסה (Gambatesa) בואל גראוויליה (Val Graveglia) סמוך לקיאווארי (Chiavari) בליגוריה שבאיטליה; ובאקאטורה (Akatore) שבניו זילנד.
אקסל צזאר שפרינגר היה עיתונאי, עורך עיתונות, מוציא לאור וסופר גרמני שמרן.
ייסד והיה הבעלים של אקסל שפרינגר (הוצאה לאור), שנכון ל-2012 היא ההוצאה לאור הגדולה ביותר בגרמניה לעיתונים, השלישית בגודלה למגזינים ואחת הגדולות ביותר באירופה באופן כללי.
שפרינגר נולד ב-1912 באלטונה, הרובע המערבי של המבורג שבגרמניה.
אביו הינריך היה עיתונאי ומוציא לאור ידוע בזכות עצמו (העיתון Altonaer Nachrichten, בהוצאת Hammerich & Lesser-Verlag).
בצעירותו ביקש שפרינגר להיות זמר, אולם איכות קולו התבררה כבלתי מתאימה והוא נאלץ ללכת בסופו של דבר בדרכו של אביו.
הוא החל כסדר דפוס מתלמד, בהוצאה לאור ובעיתון של אביו ומ-1934 המשיך ככתב, הן עבור עיתונו של אביו והן עבור סוכנות ידיעות ועיתון מקומי אחר.
בתקופה זו הוא הספיק להתחתן לראשונה (ב-1933), עם מרתה אלזה מאייר, ונולדה בתו הראשונה ברברה (באותה שנה).
שפרינגר התגרש לראשונה (ב-1938) ונישא שוב כעבור כשנה.
הוא עתיד היה במרוצת חייו להינשא סך הכל חמש פעמים ונולדו לו בסופו של דבר שלושה ילדים, משלוש נשים שונות.
בנו הבכור אקסל שפרינגר (הבן), שנולד לו ב-1941 מאשתו השנייה ארנה פרידה ברטה הולם, חלה במחלה מידבקת, וכעבור 6 חודשים התאבד ביריה, על ספסל בעיר המבורג בינואר 1980, בן 38 היה במותו, גרוש ואב לשניים.
סמוך לאחר תחילת מלחמת העולם השנייה נסגר העיתון של אביו ושפרינגר בילה את המלחמה, תחילה כמקרין סרטים (בעיקר אמריקאים עד דצמבר 1941), בבית קולנוע מקומי ולאחר מכן עבד בהוצאה לאור של אביו, בהוצאת ספרים, עד שהמלחמה הסתיימה.
הוא היה פטור משרות צבאי בגלל "אי-התאמה תמידית" אבל הוא התגייס לחיל הרכב הממונע הנאצי (NS-Kraftfahrkorps) שנטל חלק בפעולותיו של היטלר נגד היהודים, ועבודתו בעיתוניו של אביו ערבה אותו בהפצת תעמולה אנטי-יהודית.
בשנת 1946, סמוך לאחר תום המלחמה קיבלו הוא ואביו רישיון מהבריטים להוציא לאור בהמבורג עיתון יומי ובכך נפתחה בעצם קריירת ההוצאה לאור שלו.
העיתון הראשון של שפרינגר היה ירחון בשם NORDWESTDEUTSCHE HEFTE והוא התחיל להוציא לאור כעבור מספר חודשים גם שבועון תוכניות רדיו קטן HÖR ZU (הקשב!), שהחל לסקר בהמשך גם תוכניות טלוויזיה.
השבועון הוא שהצליח פיננסית ומרווחיו מימן שפרינגר ב-1948 את עיתון הערב היומי הראשון שלו HAMBURGER ABENDBLATT.
ב-1952 הקים שפרינגר את העיתון "בילד", שהוא כיום העיתון הנפוץ והנקרא ביותר באירופה.
שנה אחר כך קנתה חברת אקסל שפרינגר את בית ההוצאה לאור של "די ולט", לרבות השבועון WELT am SONNTAG והעיתון די ולט עצמו, שנוסד על ידי השלטונות הבריטים באפריל 1946. האחרון הפך במהרה לעיתון הדגל של אקסל שפרינגר, המיועד לקהל אקסקלוסיבי ברמה אינטלקטואלית גבוהה.
אקסל שפרינגר היה שמרן בדעותיו הכלכליות - חברתיות ונץ מבחינה מדינית.
הוא התנגד לדיקטטורה מכל סוג שהוא, חום או אדום והיה בעד איחוד גרמניה.
בשנות השישים והשבעים של המאה העשרים הוא התייצב בראש מתנגדי הטרור השמאלי של אז ועקב כך, ב-1968 סבלו משרדי החברה שלו בברלין מהפגנות וחסימות מצד קבוצות סטודנטים שמאלנים רדיקלים.
קבוצת באדר מיינהוף אף הציבה בעקבות זאת את חברת אקסל שפרינגר כיעד מרכזי להתקפותיה.
ב-1972 הניחה קבוצת הטרור הזו שש פצצות במשרדי החברה בהמבורג.
שלוש מהן התפוצצו ו-17 איש נפצעו.
באוגוסט 1973 הוצת אחד מבתיו של שפרינגר ובינואר 1975 הותקף בית אחר שלו, בשווייץ.
באותה שנה גם התפוצצה פצצה במשרדי הקבוצה בפריס ואגף צרפתי של הטרוריסטים הללו לקח על עצמו את האחריות לכך.
ב-1971 יצא לאור בגרמנית אוסף נאומים ומאמרים שלו - "Von Berlin aus gesehen" ("לראות מברלין").
שפרינגר זכה לראות ב-1985 את הנפקת החברה שלו בבורסה לניירות ערך בפרנקפורט, אך זמן קצר אחר כך באותה שנה, הוא נפטר ואת השליטה על ההוצאה לאור שלו קיבלה אשתו החמישית (מאז 1978), פרידה שפרינגר (ילידת 1942).
כיו"ר קרן אקסל שפרינגר במקומו מונה ארנסט קרמר, עיתונאי יהודי - גרמני, שהיה אחד מעורכי "די ולט".
היבט מיוחד לאקסל שפרינגר היה אהדתו הבולטת למדינת ישראל.
כל עיתוניו דגלו בדעות אלה והביעו אותן, בעקבותיו.
עד היום, 36 שנה אחרי מותו, אחד מעקרונות היסוד עליהם מתחייב כל עיתונאי המועסק בקבוצה הוא לפעול למען פיוס עם העם היהודי והגנה על זכויותיה של מדינת ישראל.
קבוצות שמאל ואסלאם רדיקלי שונות האשימו עקב כך את הקבוצה שהיא "שופרה של הציונות" והן מנסות להטיל חרם על עיתוני הקבוצה, בדרך כלל ללא הצלחה רבה.
ב-1965 ביקר שפרינגר בישראל בפעם הראשונה ותרם למוזיאון ישראל 3.6 מיליון מארק.
בעשרים השנים הבאות עד למותו הוא הספיק לבקר בישראל עוד פעמים רבות ולתרום לגופים וארגונים רבים בה.
ב-1974 העניקה אוניברסיטת בר-אילן לאקסל שפרינגר תואר דוקטור לשם כבוד וב-1976 הוא קיבל תואר דומה גם מהאוניברסיטה העברית בירושלים.
ב-1978 היה שפרינגר לזוכה הראשון במדליית ליאו בק, המוענקת על ידי מכון ליאו בק בניו יורק, עבור מאמצים לפיוס וטיוב היחסים בין גרמניה ליהדות גרמניה.
הסכנה הרוסית במבט מברלין, המלחמה הקרה, אקסל שפרינגר, הוצאת עם הספר, 1974.
הסכנה הרוסית במבט מברלין, אקסל שפרינגר, הוצאת עם הספר, 1983.
אקסל לורן אנגל לאמבר ויטסל הוא כדורגלן בלגי המשחק בעמדות הקשר והבלם בז'ירונה מהלה ליגה ובנבחרת בלגיה.
ב-17 בספטמבר 2006, בגיל 17, ערך ויטסל את הופעת הבכורה שלו במדי הקבוצה מול פ.צ.בריסל כשהחליף את סטיבן דפור בדקה ה-89. כבר בגיל 18, בעונת 2007/2008 הפך לשחקן מרכזי בהרכב הקבוצה אשר בספיומה זכה על הקבוצה באליפות בלגיה.
ב-13 ביולי 2011, חתם ויטסל בבנפיקה ליסבון בחוזה ל-5 שנים.
ב-3 בספטמבר 2012, חתם ויטסל בזניט סנקט פטרבורג כשהוא חותם לחמש שנים בעסקה שהוערכה ב-40 מיליון אירו.
את הופעת הבכורה ערך ב-14 בספטמבר כשעלה כמחליף נגד אחמט גרוזני.
את שערי הראשונים במועדון כבש ב-30 בנובמבר בניצחון 2–4 על ספרטק מוסקבה.
ב-16 בספטמבר 2014, במסגרת המחזור הראשון של עונת 2014/2015 בליגת האלופות, כבש ויטסל שער ב-2-2 של זניט נגד קבוצתו לשעבר, בנפיקה ליסבון.
ב-3 בינואר 2017, לאחר שערך 122 הופעות ליגה במדי זניט בהן כבש 16 שערים, עבר ויטסל לסין וחתם בטיינג'ין קואנג'יאן הסינית.
ב-4 במרץ 2017, ערך את הופעת הבכורה שלו בטיינג'ין קואנג'יאן בהפסד 2–0 לגואנגג'ואו R&F.
כעבור שבוע כבש את השער הראשון אי פעם של המועדון בליגת העל הסינית במהלך תיקו 1–1 עם שאנגחאי שנחווה.
ב-6 באוגוסט 2018, חזר ויטסל לאירופה וחתם בבורוסיה דורטמונד מהבונדסליגה לארבע שנים.
ב -21 באוגוסט, כבש שער בהופעת הבכורה שלו בקבוצה כשעלה כמחליף במסגרת הגביע הגרמני והשווה את התוצאה ל-1-1, בהארכה, כבש גם את שער הניצחון וסייע לקבוצתו להעפיל לשלב הבא.
ב-26 באוגוסט בהופעת הבכורה בבונדלסיגה, כבש גם את שער הבכורה בבונדסליגה בניצחון 1–4 על ר.ב.
ב־23 ביוני 2022 חתם ויטסל במועדון הכדורגל אתלטיקו מדריד מהלה ליגה.
ב-15 באוגוסט ערך הופעת בכורה בקבוצה, בניצחון 0–3 על חטאפה.
ב-13 באוגוסט 2025 חתם בג'ירונה לעונה אחת.
לפני הופעת הבכורה של ויטסל במדי הנבחרת הבלגית הבוגרת, שיחק ויטסל בנבחרת עד גיל 21 ובשנת 2007 היה חלק מהנבחרת שהגיעה לחצי גמר אליפות אירופה בכדורגל עד גיל 21 - 2007.
ב-26 במרץ 2008, ערך ויטסל את הופכת הבכורה שלו במדי הבנחרת הבוגרת במשחק ידידות מול מרוקו, נבחרת בלגיה הובסה 1–4 אבל ויטסל הוא זה שכבש את השער עבור הנבחרת הבלגית.
השער הרשמי הראשון הגיע שלוש שנים מאוחר יותר, במסגרת מוקדמות יורו 2012 נגד אוסטריה.
ב-13 במאי 2014, זומן ויטסל לסגל הנבחרת לקראת מונדיאל 2014, ואף פתח בהרכב הנבחרת במשחק הפתיחה של הטורניר בניצחון 1–2 נגד אלג'יריה.
בלגיה הודחה בשלב רבע הגמר על ידי ארגנטינה.
גם ביורו 2016 היה ויטסל חלק מסגל הנבחרת ואף כבש שער במהלך הטורניר בשלב הבתים נגד אירלנד במשחק שהסתיים בניצחון 0–3. בלגיה הודחה בשלב רבע הגמר על ידי נבחרת ויילס.
ויטסל כבש פעמיים במוקדמות מונדיאל 2018 והיה חלק מהנבחרת שהגיעה עד למקום השלישי בתחרות כשהיא מודחת בשלב חצי הגמר על ידי האלופה צרפת.
אביו של ויטסל הוא ממוצא מרטיניקי.
ביוני 2015 התחתן עם חברתו הרומנייה, רפאלה, ולהם שלושה ילדים.
כדורגלן הבלגי הצעיר של השנה: 2007/2008
בפיזיקה, אקסיטון-פולריטון הוא קוואזי-חלקיק ששייך למשפחת הפולריטונים.
האקסיטון-פולריטון מתואר כצימוד חזק בין אקסיטונים (זוג אלקטרון-חור) לבין פוטונים או בין בור פוטנציאל קוונטי לבין פוטון.
אחד המקרים הנפוצים ביותר להיווצרות אקסיטון-פולריטון הוא במוליכים למחצה שניתנים לתיאור כסדרה של בורות קוונטים המצומדים לפוטונים.
במקרה כזה המערכת ניתנת לתיאור באופן קוונטי מלא.
אקסיטון-פולריטונים הם בוזונים ולכן הם יכולים לעבור עיבוי בוז-איינשטיין.
הניסוי הראשון שאימת את קיומם של אקסיטון-פולריטונים באופן מלא נערך בשנת 1992 על ידי הפיזיקאי Claude Weisbuch.
בניסוי שנערך ניתן היה לראות כי בצימוד חזק בין גל אלקטרומגנטי בהתקן מהוד אופטי לבין אקסיטון נוצרו שני מצבי אנרגיה עצמיים חדשים עם אנרגיות שונות משל הגל האלקטרומגנטי והאקסיטון.
בשנת 1998 נצפתה לראשונה לזירה בהתקן של אקסיטון-פולריטונים.
ובשנת 2013 הושג לראשונה עיבוי בוז-איינשטיין בטמפרטורת החדר בניסוי בו אקסיטון-פולריטונים עברו עיבוי בתוך פולימרים.
בהווה ישנן מאות קבוצות מחקר ברחבי העולם החוקרות את התנהגותם של האקסיטון-פולריטונים ותחום זה נכלל בפיזיקה של חומר מעובה, אופטיקה קוונטית וכימיה פיזיקלית.
הפולריטונים הם בוזונים, כמו הפוטונים.
הרעיון שפולריטונים עלולים לעבור לזירה כמו כל חלקיק בוזוני הוצע באופן תאורטי בשנת 1996.
במקרה כזה מספר רב מאוד של פולריטון-אקסיטונים יהיו במצב היסוד ותווצר פליטה ספונטנית של פוטונים.
המודל חוזה שהפוטונים יהיו קוהרנטיים ומונוכרומטים ולכן מדובר בלזירה.
רעיון זה תפס את תשומת הלב של מדענים רבים וכבר בשנת 1998 נצפתה לראשונה לזירה במערכת של אקסיטון-פולריטונים המבוססת על מהוד אופטי מיקרוני שעשוי מ GaAs.
פתרון קלאסי לאקסיטון-פולריטון במיקרו-מהוד אופטי
אקסיטון-פולריטון במיקרו-מהוד אופטי זו מערכת פיזיקלית בוזונית בה ניתן לראות התנהגות קוונטית מלאה בטמפרטורות גבוהות מאוד (מסדר גודל של טמפרטורת החדר), דוגמה למערכת כזו ניתן לראות באיור 2 ו-3.
במערכת זו ניתן למדוד עיבוי בוז-איינשטיין ונוזליות על, לזירת פולריטונים (איור 3), היפוך ספינים, פיזורים, אפקט הול קוונטי של ספין ומערבולות קוונטית .
ניתן לתאר צימוד בין גל אלקטרומגנטי לבין אקסיטון במהוד אופטי באופן קלאסי על ידי מודל של צימוד בין שני אוסילטורים הרמונים.
מתקבלת המשוואה הידועה של צימוד בין שני אוסילטורים הרמוניים:
כאשר היא תדירות האקסיטון, הוא קבוע הריסון הלא רדיאטיבי של האקסיטון, היא התדירות העצמית של המהוד האופטי ללא צימוד ו הוא קבוע הצימוד בין האוסילטורים (בין הגל האלקטרומגנטי לבין האקסיטון).
עבור מקרה של רזוננס נקבל שהפתרון יהיה:
למשוואה זו שני פתרונות אפשריים.
הפתרון הראשון יהיה עבור המקרה בו:
נקבל כי אנו נמצאים בתחום של צימוד חזק (strong-coupling regime).
בתחום זה, ניתן לראות פיצול ברמות האנרגיה (ראה איור 1).
שתי רמות האנרגיה החדשות של רואים שייכות לשני סוגי הפולריטון-אקסיטון שמאפיינים את המערכת.
הפולריטון העליון (LPB) והפולריטון התחתון (UPB).
תוצאה זו אינה מפתיעה היות שהיא קוראת גם כאשר מצמדים בין שני מתנדים הרמוניים מכנים פשוטים, כמו שתי מטוטלות מתמטיות מצומדות.
באזור הצימוד החזק זמן החיים האופייני של פולריטון-אקסיטון הוא כ 1ps-5ps.
הפתרון השני יהיה עבור המקרה בו:
נקבל כי עבור פתרון זה אנו נמצאים בתחום של צימוד חלש (weak-coupling regime).
בתחום זה, לא ייווצרו אקסיטון-פולריטונים אך ניתן למדוד תופעות פיזיקליות אחרות, כמו שינוי בזמן החיים של האקסיטון שמעידות שאנו אכן נמצאים בתחום זה ועדיין יש אינטראקציה בין השדה האלקטרומגנטי לבין האקסיטון.
ניתן להכליל את משוואה (1) לקירוב קוונטי סמי קלאסי עבור התדירויות העצמיות של המערכת ולהביע אותן באמצעות וקטור הגל הדו־ממדי ולקבל:
כאשר היא המסה האפקטיבית של האקסיטון ו- היא המסת האפקטיבית של הפוטון.
ידוע כי במהוד אופטי אידיאלי:
לכן ניתן לכתוב את התדירות העצמית כך:
ומכאן נובע המסה האפקטיבית של הפוטון במערכת זו תהיה:
תוצאה זו חשובה כי זו המסה של החלקיק האפקטיבי שנוצר במערכת והיא קטנה בכמה סדרי גודל ממסה אופיינית של אקסיטון במנוחה.
ניתן לפתור את הבעיה הפיזיקלית של צימוד אוסילטורים גם באופן קוונטי מלא.
ללא קירוב סמי קלאסי, באמצעות מודל ג'יינס קומינגס (JMC).
המודל פותר באופן מדויק צימוד בין מערכת קוונטית בעלת שתי רמות, אשר מתוארת על ידי אקסיטון במקרה זה.
המצומדת למהוד אופקי קוונטי אידיאלי, אשר מתואר על ידי הפוטון במערכת של צימוד חזק בין אקסיטון לפוטון.
המערכת תתואר על ידי ההמילטוניאן הבא:
עבור הפיתוח של המילטוניאן האינטראקציה נניח כי מדובר במצב של שדה בוזוני עם אופרטור השדה כאשר ו- הם אופרטורי היצירה וההשמדה הבוזונים.
האקסיטון יצומד לשדה הפוטונים באמצעות אופרטור הקיטוב:
כאשר האופרטורים ו הם אופרטורי הסולם של האקסיטון.
בתמונת האינטראקציה נקבל שההמילטוניאן יראה כך:
ולפי קירוב הגל המסתובב (Rotating wave approximation) הביטוי המתקבל הוא:
לעיתים נוח להגדיר את ההמילטוניאן של המערכת כשני גדלים:
ולהגדיר את הגודל , תדירות ההפרש בין שדה הבוזונים (הפוטונים) לבין תדירות האקסיטונים.
נסמן את הפתרונות ב :
עבור n מסוים הערכים העצמיים של המערכת (האנרגיות) יהיו:
כאשר הגדרנו את תדירות רבי באופן הבא:
באיור 4 ניתן לראות התפלגות אופיינית של תנע של פולריטון-אקסיטונים.
פתרון זה שימושי במיוחד כאשר רוצים לצמד בין אקסיטון לבין שדה הוואקום.
מערכת כזאת מורכבת משתי מראות מקוררות במרחק אופייני של מאות ננומטרים (על מנת שאורך הגל של הפוטון יהיה באור נראה) וגלאי אשר סופר פוטונים בודדים, במערכות מסוג זה רעשים סביבתיים של אור מהווים גורם מכשיל ולכן היא מתבצעת בחדר מוחשך.
מתוך הפתרון ישנו ניבוי תאורטי כי ייווצרו פולריון-אקסיטונים גם במצב בו האקסיטונים נמצאים במהוד אופטי קוונטי ולא מוקרנים אל תוך ההתקן פוטונים מחוצו לו וכך אכן קורא במציאות.
וזו דוגמה לתופעה שלא ניתנת להסברה כלל באמצעות התורה האלקטרומגנטית הקלאסית.
אקסית במצור הוא סרט אמריקאי מסוגת קומדיית פעולה רומנטית משנת 2010, בכיכובם של ג'ניפר אניסטון והשחקן הסקוטי ג'רארד באטלר.
את הסרט ביים הבמאי אנדי טנאנט ("מותק, הילדות התחלפו", "אין כמו אלבמה", "היצ'", "המרוץ לזהב"), והפקתו נעשתה על ידי ניל ה.
מוריץ ("אני יודע מה עשית בקיץ האחרון", "מהיר ועצבני", "קליק", "אני אגדה", "שמונה צדדים לאמת").
העלילה מתמקדת בצייד ראשים חסר מזל בשם מיילו בויד (ג'רארד באטלר) שזוכה לקבל את ג'וב חלומותיו: לאתר ולהסגיר את גרושתו, העיתונאית ניקול הארלי (ג'ניפר אניסטון), לאחר שזו לא הופיעה לדיון בבית המשפט לגבי הסדר תשלום ערבות בגין תקיפת שוטר.
מיילו בויד (ג'רארד באטלר) הוא בלש לשעבר במשטרת ניו יורק שכעת עובד כסוכן אכיפת ערבויות (צייד ראשים).
אשתו לשעבר, ניקול הארלי (ג'ניפר אניסטון) היא עיתונאית חוקרת שנעצרה לאחר תקיפת שוטר, אותה תיארה כ"שריטה קלה של סוס סיור עם המכונית בניסיון להספיק להגיע למסיבת עיתונאים".
חברו של מיילו וסוכן הערבויות סיד (ג'ף גרלין) מציע למיילו את העבודה המושלמת: לאתר את גרושתו ניקול ולהסגיר אותה אל רשות בתי הסוהר עבור שלל של $5,000 דולרים.
ההצעה מעוררת אצל מיילו התלהבות, שכן אין בלבו ספק שזוהי משימה עם כסף קל.
אחרי תשאול קצר של אמה, זמרת הקברט קייטי (כריסטין ברנסקי), מיילו מוצא את ניקול במסלול למרוץ סוסים באטלנטיק סיטי.
במהלך הנסיעה חזרה למנהטן מצליחה ניקול לחמוק מן הרכב, רק כדי להיתפס שוב על ידי מיילו ולגרום לו לאזוק אותה.
סטיוארט מצליח ראשון להדביק את הפער ולמצוא את המכונית של מיילו, אולם אחד מהבריונים מגיע זמן לא רב אחר כך ומקבל את הרושם שסטיוארט הוא מיילו, והוא נחטף על ידו.
במקביל השוטר ארל סוגר את הפער ומנסה להרוג את ניקול כדי להשתיק את פרשיית הרצח אותה היא חוקרת, כאשר היא ומיילו מצליחים לברוח בשנייה האחרונה.
מיילו אינו מוכן להקשיב לדבריה של ניקול לגבי הפרשיה, זאת עד שהיא מזכירה את בובי ג'נקינס (דוריאן מיסיק), שותפו לשעבר של מיילו במשטרה שחבר לארל, והוא מחליט לחקור את העניין ביחד איתה.
רמזים ממכוניתו של ארל מובילים אותם לקאנטרי קלאב, שם הם מגלים על מכון קעקועים שנמצא בבעלותו ברובע קווינס והם עושים את דרכם לשם.
במהלך הנסיעה, מתקשר בובי למיילו כדי להודיע לו על חיפושים שנערכים אחריו ואחרי אשתו ומזהיר אותו לרדת מהכביש.
מיילו מאמין לדבריו ועושה כבקשתו, כאשר באופן מקרי לחלוטין האכסניה הקרובה היא "הבקתה של קופידון" - המקום בו השניים העבירו את ירח הדבש שלהם.
הם מתמקמים וסועדים לארוחת ערב במרפסת, אשר במהלכה הם מתרככים נוכח אווירת המקום ומודים אחד בפני השני בטעויותיהם, עובדה שמקרבת ביניהם ויוצרת אצל כל אחד את הרושם שהשני עדיין בעניין שלו.
בחזרה בחדר, ניקול מסתגרת באמבטיה ומתקשרת לאמה על מנת להתייעץ עמה בזמן שמיילו מזמין שמפניה לחדר, מלא ביטחון שהם הולכים לשכב.
אולם כשניקול יוצאת מחדר האמבטיה היא שומעת את מיילו מדבר בטלפון עם סיד, ואומר לו כי בין אם הוא ישכב עם ניקול או לא הוא עדיין מתכוון להכניס אותה לכלא.
כתוצאה מכך, ניקול הזועמת מערימה עליו בשנתו כאשר היא אוזקת אותו אל המיטה ובורחת מהבקתה.
בעוד שמיילו בעקבותיה, ניקול מגיעה בכוחות עצמה אל מכון הקעקועים של ארל ומצליחה לשחרר את ג'ימי, אמנם נכשלים בבריחה ונלכדים בידי שני הבריונים של איירין, עדיין בחיפושים אחר מיילו.
בהמשך הם משחררים את ג'ימי ומחזיקים את ניקול כשבויה במועדון חשפנות, אולם מיילו מצליח לשחרר אותה בדרך מתוחכמת.
בעזרת חבר לשעבר במשטרה מצליח מיילו לדלות מידע על מיקומו של בובי, שנמצא בדרכו למחסן הראיות המשטרתי, לשם ארל הצליח לקבל גישה באמצעות שמו של בובי והוא גונב כעת סמים וכסף מוחרמים.
אלא שבובי מגיע אל המקום ומחליט לעצור את ארל, שחושד בו מלכתחילה ומצליח לשלוף אקדח ולירות בו ראשון, אם כי לא למוות.
באותה השעה נכנסים מיילו וניקול אל המחסן, שם מציב לו ארל מארב, אך נאלץ להיכנע זמן קצר לאחר מכן מאחר שניקול כיוונה רובה אל עברו.
לאחר מכן, בובי מסביר למיילו וניקול שארל הצליח לנצל אותו כדי לקבל גישה אל המחסן, כמו גם את האיש שכביכול ביצע התאבדות, אולם מאחר שלא היו כל ראיות נגדו הוא החליט לחכות למעידה של ארל שתביא למעצרו.
לאור זאת, מיילו מציין לשבח את ניקול על הרמזים שהיו ברשותה, שכן הם אלו שמנעו מארל להתחמק מעונש, ונראה כעת כי השניים התפייסו אחד עם השני.
הם נראים נוסעים במכונית של מיילו ומודים בעובדה שלעיתים העבודה היא בראש סדר העדיפויות, זאת לאחר שניקול מציינת כי היא חייבת לפרסם את הסיפור ברבים לפני שמישהו יעשה זאת לפניה, וכדרך להוכיח זאת מסגיר מיילו את ניקול למשטרה.
בדרכו החוצה נתקל מיילו בשוטר בשם גלמן (ג'ייסון קולוטורוז) שנוהג להקניט אותו, והוא מכה אותו בפרצופו כדי להחזיר לו על כך.
אי לכך הוא נעצר ומוכנס לתא המעצר הסמוך לזה של ניקול, ששואלת על סיבת מעצרו, אז מזכיר לה מיילו את העובדה שזהו יום נישואיהם והם מחויבים לבלות אותו יחד בכל מצב.
אחרי כן הם מתקרבים אחד לשני, מצהירים על אהבתם זה לזה ומתנשקים דרך הסורגים.
הסרט נקטל על ידי המבקרים; אתר הביקורות Rotten Tomatoes העניק דירוג 13% מתוך 100% בהסתמך על 143 מצביעים באומרו "באטלר ואניסטון אטרקטיביים כמו תמיד, אך נוסחת התסריט של צייד הראשים אינה יודעת מה לעשות איתם - או עם סקרנות הקהל".
הסרט קיבל 22 נקודות מתוך 100 לפי 31 מבקרים מאתר הביקורות Metacritic והתקבל "בכללי לא אהוב".
המבקר רוג'ר איברט מעיתון שיקגו סאן-טיימס נתן כוכב וחצי מתוך ארבעה באומרו "לאף אחד (באטלר או אניסטון) לא ניתנה האפשרות לדבר מעבר למשפטים שתפקידם לקדם את העלילה" ושהסרט רווי "קלישאות (סרטי) פעולה מתישות".
בישראל זכה הסרט לביקורות מעורבות; באתר וואלה!
סרטים, דירוג הגולשים הגיע לכדי 3.5 כוכבים מתוך 5 לפי 188 מצביעים.
באתר Seret.co.il נתנו הגולשים לסרט דירוג של 7.7 מתוך 10 על סמך 252 מדרגים.
מבקר הקולנוע של אתר ynet, שמוליק דובדבני בחר להעניק ציון 2y מתוך 5y ונתן ביקורת שלילית ונוקבת על הסרט באומרו "הבשורה הטובה היא, ש'אקסית במצור' אינו גרוע כל כך כמו שמו העברי.
הבשורה הרעה היא, כמובן, שהסרט עדיין רע.
הלוואי שמישהו מבין העושים בו במלאכה היה משכיל להפוך את הסיטואציה הזו לקומדיה שנונה באמת.
כזו שעוסקת, למשל, בפטריארכליות פרימיטיבית המקננת אף בלב המאה ה-21, או בתשוקה הנואשת של גברים אחוזי חרדה להשיב לעצמם את השליטה בנשותיהם במסגרת זוגיות מסורתית.
אבל דומה שהמשפט הנ"ל גדול על הסרט הזה בכמה מספרים טובים".
אקסל גוסטבסון אוקסנסטירנה (; 16 ביוני 1583 באופלנד, שוודיה – 28 באוגוסט 1654 בסטוקהולם, שוודיה) היה רוזן ומדינאי שוודי.
בשנת 1609 מונה לחבר במועצת המלוכה השוודית, ושימש כריקסקנצלר של שוודיה משנת 1612 ועד מותו.
הוא היה איש סודם של גוסטב השני אדולף, מלך שוודיה וכריסטינה, מלכת שוודיה.
אוקסנסטירנה נחשב לאחד מגדולי מדינאיה של שוודיה לאורך השנים.
הוא מילא תפקיד חשוב במהלך מלחמת שלושים השנים, והיה אבי ההחלוקה המנהלית הנוכחית של שוודיה.
אוקסנסטירנה נולד ב-16 ביוני 1583 במחוז אופלנד שבשוודיה.
הוא היה הבכור מבין תשעת ילדיהם של גוסטב אוקסנסטירנה וברברו ביילקה.
משפחתו הייתה משפחה עתיקה שהחזיקה במשך דורות במשרות בכנסייה השוודית.
לאחר מות אביו, שלחה אמו אותו ואת שני אחיו הצעירים להתחנך מחוץ לשוודיה.
אוקסנסטירנה למד באוניברסיטאות של רוסטוק, ויטנברג ויינה.
בשנת 1603 חזר לשוודיה והצטרף לחוג האינטלקטואלים של קרל התשיעי, מלך שוודיה.
הוא שלט היטב בסקוטית, מה שהקנה לו אהדה רבה בקרב האוכלוסייה הסקוטית הגדולה שחייה אז בשוודיה.
בשנת 1606 הוא יצא לשליחות דיפלומטית מטעם המלך במקלנבורג-שוורין ונסיכויות גרמניות אחרות.
בשנת 1609 הפך לחבר במועצת המלוכה השוודית, והיה לאחד המשרתים הנאמנים ביותר של המלך.
אותה שנה הוא יצא לשליחות דיפלומטית לעיר רוואל (כיום טאלין) שבאסטוניה, כדי לקבל ממנה מחוות עבור המלך.
הוא השתתף גם בשליחות דיפלומטית לקופנהגן בירת דנמרק, שניסתה למנוע מלחמה אפשרית בין שוודיה לדנמרק, אולם נכשלה כך.
בשנת 1611 כריסטיאן הרביעי, מלך דנמרק חצה את הגבול השוודי בראש צבאותיו, פותח בכך את "מלחמת קאלאמר".
בתחילת שנת 1612 מת המלך קרל, ובנו גוסטב אדולף היה נער בן 17. גיל שלא נחשב מבוגר מספיק בשביל לשלוט.
עם זאת, האצילים הסכימו להכיר בו כמלך, בתמורה לכך שיעניק להם זכויות נוספות וימנה את אוקסנסטירנה כריקסקנצלר (יועץ למלך הנמנה עם קבינט היועצים המצומצם של המלך).
תחת שלטונו של גוסטב אדולף
אוקסנסטירנה גילה עד מהרה שהארץ שאותה הוא מתעתד לנהל, מסובכת בשלוש מלחמות בו זמנית.
מלחמת קאלמאר נגד דנמרק, המלחמה הפולנית-שוודית (1600-1611) ומלחמת אינגריאן נגד רוסיה הצארית.
אוקסנסטירנה החליט קודם כל לסיים את המלחמה עם דנמרק, שנחשבה למסוכנת ביותר מבין השלוש כיוון שהאויב איים על שוודיה עצמה.
ב-20 בינואר 1613 נחתם הסכם קנרד, שבמסגרתו פינו השוודים את כל הנקודות האסטרטגיות שדרשו הדנים.
למרות זאת, הישגי המלחמה מבחינת דנמרק לא היו מכריעים.
במהלך ההיעדרויות התכופות של המלך אל ליבוניה ופינלנד בין השנים 1614–1616, שימש אוקסנסטירנה כמשנה למלך ושליט הממלכה.
הוא הסדיר את נישואיה של אחות המלך הנסיכה קתרינה עם יוהאן קזימיר, רוזן פפאלץ-קלבורג.
ב-1617 היה כבר גוסטב אדולף בוגר דיו, והוא הוכתר כמלך באוקטובר של אותה שנה.
במהלך טקס ההכתרה, קיבל אוקסנסטירנה תואר אבירות לאות תודה על שירותיו למען שוודיה.
בשנת 1620 הוא יצא בראש משלחת אל ברלין כדי להסדיר את נישואי המלך עם מריה אלאונורה מברנדנבורג.
במהלך מסעות המלחמה של המלך נגד רוסיה ופולין, היה אוקסנסטירנה אחראי על תחזוק הצבא והצי השוודי, ובכלל זה דאג לגיוס ולתקציבים עבור הצבא.
הוא ביצע את מטלותיו בצורה כה טובה, עד שבשנת 1622 לקח אותו המלך עמו במסעו לליבוניה, ומינה אותו כמושל ריגה, עיר בעלת חשיבות אסטרטגית במלחמה נגד פולין.
על שירותיו העניק לו המלך ארבע טירות במתנה.
בשנת 1623 הוא היה מופקד על ניהול המשא ומתן עם פולין, ובשנת 1625 הצליחו הצדדים להגיע להפסקת אש.
עם זאת, שנה לאחר מכן שוב פרצה מלחמה בין שוודיה לפולין.
בספטמבר 1628 ארגן אוקסנסטירנה ברית בין שוודיה לדנמרק, והשתיים כבשו את העיר שטרלזונד.
בשנת 1629 ארגן את חתימת שלום אלטמרק עם פולין, וסיים בכך את המלחמה.
בקיץ 1630 נכנסה שוודיה למלחמת שלושים השנים, ותמכה בכוחות הפרוטסטנטיים שלחמו נגד האימפריה הרומית הקדושה והליגה הקתולית.
לאחר קרב ברייטנפלד ב-7 בספטמבר 1631, זומן אוקסנסטירנה לגרמניה, ומונה למושל בחבל הריין מטעם המלך, עם ייפוי כוח לפקד על כל הנסיכים והגנרלים הגרמנים שהיו בברית עם שוודיה.
על אף שמעולם לא פיקד על כוח בשעת קרב, הרי שהוא הוכיח את עצמו כאסטרטג מחונן והצליח לסכל את מאמצי הקתולים ולהעביר כוחו לצבא של המלך.
בשנת 1632 נערך קרב ליצן, שהסתיים בניצחון שוודי, אולם המלך מת במהלכו.
פירוש הדבר היה, שאוקסנסטירנה הפך למפקד העליון של הכוחות השוודיים בגרמניה.
עם זאת, הוא נתן יד חופשית לגנרלים באנר, הורן, ותורסטנסון, והורה להם לפעול כשיקול דעתם איש בגזרתו.
לגוסטב אדולף היה רק יורש אחד, בתו כריסטינה, שהייתה בת פחות משש.
היא הוכתרה כמלכה, וביוזמתו של אוקסנסטירנה חתמה על חוקה חדשה שקבעה של"מלך" חייבת להיות מועצה מלכותית.
אוקסנסטירנה שלט במדינה באותו זמן, ועד מהרה גילה שישנם חילוקי דעות בתוך המועצה המלכותית.
לאחר קרב נורדלינגן (1634), שהסתיים בתבוסה שוודית כואבת, חפצו רבים מחברי המועצה בהוצאת הכוחות השוודיים מהמלחמה, בעוד אחרים ואוקסנסטירנה ביניהם, סברו שיש להמשיך ולהילחם.
שוודיה בקשה לכרות ברית עם ממלכת צרפת.
ראש ממשלת צרפת הקרדינל רישלייה הסכים להעניק סבסוד כספי לצבא השוודי, אולם לא מעבר לכך.
בשנת 1635 נחתם שלום פראג, שסיים רשמית את המעורבות השוודית במלחמת שלושים השנים.
בשנת 1636 חזר אוקסנסטירנה לסטוקהולם, ובפועל כוחות שוודיים נשארו בגרמניה ולחמו לצד הפרוטסטנטים עד סיום המלחמה בשנת 1648.
ערב צאתו של גוסטב אדולף לגרמניה, הוא הבטיח את זכותה של בתו לרשת את כס המלכות במקרה שהוא לא ישוב והורה למרשל שלו, אקסל גוסטבסון באנר, לדאוג לכך שכריסטינה תקבל חינוך מהסוג שניתן בדרך כלל לבנים.
אמה של כריסטינה, המלכה מריה אלאונורה, הייתה בעלת אופי מבולבל, סבלה ממלנכוליה וככל הנראה גם מאי שפיות.
לאחר שהמלך נהרג, הביאה מריה אלאונורה את גופתו בארון קבורה ואת ליבו בתיבה נפרדת.
היא הורתה שהמלך לא ייקבר עד אשר היא תוכל להיקבר יחד איתו.
היא גם דרשה שארון הקבורה יישאר פתוח, ביקרה אותו באופן קבוע, ליטפה אותו ולא התייחסה לריקבונו.
בסופו של דבר, לא הייתה לאוקסנסטירנה הנבוך ברירה, אלא להציב שומרים בחדר בו נשמרה גופתו של המלך כדי למנוע מבוכה נוספת.
כתוצאה מכך נקבר גוסטב אדולף רק ב-22 ביוני 1634, יותר משנה וחצי לאחר מותו.
בשלב זה הפכה כריסטינה להיות באיחור במרכז תשומת לבה של אמה.
לאחר שקודם לכן הייתה מריה אלאונורה אדישה לבתה, לפתע היא נעשתה קשובה לה באופן קיצוני.
גוסטב אדולף החליט שבמקרה שהוא ימות, יטפלו בכריסטינה אחותו-למחצה, קתרינה, נסיכת שוודיה ואחיו למחצה, קרל גילנהילם, כעוצר.
הסדר זה לא התאים למריה אלאונורה, שאסרה על גיסתה להיכנס לטירה.
ב-1636 לא ראה אוקסנסטירנה ברירה, אלא להגלות את המלכה-האלמנה לטירת גריפסהולם ועל המועצה המלכותית הוטל להחליט מתי יותר לה להיפגש עם בתה בת התשע.
אוקסנסיטרנה לימד את כריסטינה את רזי הפוליטיקה וקיים אתה דיונים על טקיטוס.
אוקסנסיטרנה כתב בגאווה על הנערה בת ה-14, "היא לא כמו כל בת" ושהיא בעלת "אינטליגנציה מזהירה".
נראה היה שכריסטינה הייתה מאושרת ללמוד עשר שעות ביום.
בנוסף לשוודית, היא למדה לפחות שמונה שפות נוספות: גרמנית, הולנדית, דנית, צרפתית, איטלקית, ערבית ועברית.
בכל הקשור לענייני חוץ, קולו נחשב לכל יכול.
במאי 1643, התקבלה ההחלטה, שאוקסנסטירנה עצמו היה מעורב בה רבות, להכריז מלחמה על דנמרק.
מלחמה זו זכתה לכינוי מלחמת תורסטנסון, ונועדה לנקום על התנאים הקשוחים של שלום קנרד ב-1613, ולהחזיר לשוודיה שטחים שנותרו בשליטה דנית.
כוחות שוודיים תחת פיקודו של פילדמרשל לנארט תורסטנסון תקפו את יוטלנד דרך בוהמיה, בעוד כוחות נוספים תחת פיקודו של פילדמרשל גוסטב הורן פלשו לסקניה.
המלחמה הוכרעה בקרב ימי בשנת 1644, שבמהלכו הנחיל הצי השוודי תבוסה מוחצת לצי המלכותי הדני.
תבוסת הצי הדני הפכה את איי דנמרק לפתוחים לפלישה שוודית, ודנמרק פנתה לצרפת והולנד בבקשה שיתווכו בינה לבין שוודיה.
אוקסנסטירנה עצמו היה מעורב במשא ומתן באופן אישי, ובסופו של דבר נחתם הסכם ברומסברו ב-8 בפברואר 1645. בהסכם זה נאלצה דנמרק לוותר על גוטלנד, סארמאה והלנד.
נורווגיה (שהייתה אז חלק מדנמרק) איבדה שני מחוזות: ימטלנד והריידלן.
בכך השיגה שוודיה שליטה מוחלטת בים הבלטי.
עם זאת, כאשר הוכרה כריסטינה כבגירה, היא ניסתה עד מהרה לדחוק את רגליו של מורה הזקן לשעבר.
עד מהרה גילה אוקסנסטירנה שכריסטינה מחזיקה בעמדות פוליטיות שונות משלו.
ב-1645 הוא שלח את בנו, יוהאן, לוועידות השלום במינסטר ובאוסנבריק כדי להציג את הרעיון שלטובתה של שוודיה מוטב היה שמלחמת שלושים השנה תימשך.
מנגד, שאפה כריסטינה לשלום בכל מחיר ושלחה לוועידה את נציגה, יוהאן אדלר סאלביוס.
זמן קצר לפני שסוכמו תנאי השלום, הכניסה כריסטינה את סאלביוס למועצה המלכותית, בניגוד לרצונו של אוקסנסטירנה.
סלאביוס לא היה בן אצולה, אך כריסטינה שאפה שהוא יהיה משקל נגד לאצולה.
ב-1648 היא קיבלה מושב בדיאט של האימפריה הרומית הקדושה, כאשר הדוכסיות של ברמן-ורדן ופומרניה השוודית, הועברו לשוודיה במסגרת תנאי שלום וסטפאליה.
למרות זאת, אוקסנסטירנה התנגד לרצונה של כריסטינה להתפטר ולהעביר את כתרה לבן-דודה קרל גוסטב, בין היתר משום שהתרשם לרעה מאופיו הפרוע וההרפתקני של קרל.
בסופו של דבר שינה אוקסנסטירנה את דעתו, וסייע לכריסטינה להשלים את תהליכי התפטרותה.
קרל הוכתר כ"קרל האחד עשר גוסטב, מלך שוודיה" ב-6 ביוני 1654. אוקסנסטירנה מת בסטוקהולם ב-28 באוגוסט של אותה שנה.
הוא נטמן בכנסיית סנט ניקולס בסטוקהולם.
אקסל אלריק פרסון-ברמסטורפ (בשוודית: Axel Alarik Pehrsson-Bramstorp, נולד: Axel Alarik Pehrsson; 19 באוגוסט 1883 – 19 בפברואר 1954) היה פוליטיקאי שוודי שכיהן כראש ממשלת שוודיה כמה חודשים בשנת 1936. כחבר הריקסדאג (הפרלמנט השוודי) הוא היה ידוע בשם "אקסל פרסון מברמסטורפ", על שם חוותו, או בקיצור "ברמסטורפ".
בשנת 1937 הוא הוסיף באופן רשמי את שם חוותו לשם משפחתו.
אקסל פרסון היה בן למשפחת חוואים מהכפר אויה (Öja, כיום בתחומי העיר יסטד שבנפת יסטד) שבמחוז סקונה.
מותו בטרם עת של אביו גרם לו לנשור מלימודיו בבית הספר ולאחר שמלאו לו 14 שנים הוא השלים את השכלתו במסגרת חינוך מבוגרים בבית חינוך עממי.
החווה של משפחתו הייתה גדולה יחסית.
עם נישואיו הוא רכש את חוות ברמסטורפ הסמוכה ומאוחר יותר הוא קיבל את הבעלות המלאה על החווה המשפחתית ורכש כמה חוות נוספות.
פרסון היה פעיל בפוליטיקה המקומית והאזורית וב-1918 הוא נבחר להיות חבר הבית התחתון של הריקסדאג מטעם המפלגה הליברלית, אך ב-1921 הוא לא נבחר מחדש.
הוא עבר אל מפלגת "ליגת החוואים" (Bondeförbundet) וב-1929 הוא נבחר שוב לבית התחתון מטעמה.
מאז הוא כיהן כחבר הפרלמנט ברציפות עד 1949, כשהחל משנת 1934 הוא שימש כיושב ראש המפלגה.
לאחר שממשלת הסוציאל-דמוקרטים בראשותו של פר אלבין הנסון הופלה על ידי רוב בפרלמנט באביב 1936 קיבל פרסון מנדט מהמלך גוסטב החמישי להקים ממשלת קואליציה לא-סוציאליסטית.
משימה זו התגלתה כבלתי אפשרית ולזמן קצר כיהן פרסון כראש ממשלה של מפלגה אחת מיוני ועד ספטמבר 1936. מאחר שממשלה זו כיהנה רק במהלך הקיץ, היא זכתה לכינוי "ממשלת החופשה" (semesterregeringen).
פרסון לקח על עצמו את תפקיד שר החקלאות.
לאחר הבחירות לבית התחתון שנערכו בספטמבר הוא התפטר מתפקידו כראש הממשלה והמשיך לשמש כשר החקלאות בממשלה החדשה בראשותו של הנסון, שהתבססה על קואליציה של הסוציאל-דמוקרטים עם מפלגת החוואים.
באותו תפקיד הוא שימש גם בממשלת הקואליציה הלאומית שהוקמה ב-1939 בראשותו של הנסון עם פרוץ מלחמת העולם השנייה וכיהנה עד לתום המלחמה ב-1945.
לאחר התפטרותו מממשלת הקואליציה הלאומית שימש פרסון-ברמסטורפ במספר תפקידים בארגונים חקלאיים שונים והמשיך לכהן כיושב ראש מפלגתו וכחבר הריקסדאג, עד שב-1949 הוא נאלץ לפרוש מסיבות בריאות.
באותה שנה הוענק לו תואר אבירות מטעם "המסדר המלכותי של הסרפים" והוא חי את שארית חייו בחוותו.
אקסל ריימונד (; נולד ב-13 בפברואר 1994) הוא שחיין צרפתי, פעמיים ברציפות אלוף העולם (בודפשט 2017 וקוואנגג'ו 2019), פעמים ברציפות אלוף אירופה (ברלין 2014 והורן 2016) ו-6 פעמים ברציפות אלוף צרפת (2012 - 2017) בשחייה במים פתוחים במשחה הארוך ביותר ("המרתון" של השחייה) ל-25 ק"מ.
הוא החל לשחות בגיל 6. בגיל 14 החל להשתתף בתחרויות בשחייה במים פתוחים.
אותה שנה הוא זכה במדליית כסף באליפות צרפת לגילו במשחה ל-10 ק"מ.
באליפות אירופה בשחייה במים פתוחים שנערכה בפיומבינו, איטליה ב-2012 זכה ריימונד במדליית ארד, במשחה ל-25 ק"מ בתוצאה של 5:04:06.30, לפני פטר סטוייצ'ב מבולגריה וארסני לברנטייב מפורטוגל.
באליפות העולם שנערכה בברצלונה שבספרד ב-2013 סיים ריימונד במקום 20 במשחה ל-25 ק"מ בתוצאה של 4:53:47.2 שעות ובמקום 40 במשחה ל-10 ק"מ בתוצאה של 1:50:33.0 שעות.
באליפות אירופה שנערכה בברלין, גרמניה באוגוסט 2014 זכה ריימונד מדליית זהב במשחה ל-25 ק"מ בתוצאה של 4:59:18.8 שעות, לפני יבגני דרצב מרוסיה (4:59:31.2 שעות) ואדוארדו סטוקינו מאיטליה (5:08:51.0 שעות).
נוסף לכך, הוא סיים במקום תשיעי במשחה ל-10 ק"מ בתוצאה של 1:50:07.6 שעות.
באליפות העולם שנערכה בקאזאן שברוסיה ב-2015 סיים ריימונד במקום רביעי במשחה ל-25 ק"מ בתוצאה של 4:55:55.8 שעות, במקום 12 במשחה ל-10 ק"מ בתוצאה של 1:50:28.4 שעות ובמקום 22 במשחה ל-5 ק"מ בתוצאה של 55:31.8 דקות.
באליפות אירופה בשחייה במים פתוחים שנערכה בהורן, הולנד ביולי 2016 זכה ריימונד במדליית זהב, במשחה ל-25 ק"מ בתוצאה של 5:02:22.00 שעות, לפני מטאו פורלן ואדוארדו סטוקינו שניהם מאיטליה.
באליפות העולם שנערכה בבודפשט, הונגריה ביולי 2017 זכה ריימונד במדליית זהב במשחה ל-25 ק"מ בתוצאה של 5:02:46.4 שעות, לפני מטאו פורלן (5:02:47.0 שעות) ויבגני דרצב מרוסיה (5:02:49.8 שעות).
באליפות העולם שנערכה בקוואנגג'ו, קוריאה הדרומית ביולי 2017 זכה ריימונד במדליית זהב במשחה ל-25 ק"מ בתוצאה של 4:51:06.2 שעות, לפני קיריל בלייב מרוסיה (4:51:06.5 שעות) ואלסיו אוקיפינטי מאיטליה (4:51:09.5 שעות) ובכך הגן על תוארו.
אקסל טישר הוא מתאבק גרמני.
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה אלכסנדר וולף.
טישר החל להתאמן כדי להיות מתאבק בגיל 13 בעיר הולדתו, דרזדן.
טישר התאבק באופן נרחב בארגונים העצמאיים בגרמניה ובאירופה.
בשנת 2012 טישר ניצח את אל ג'נריקו כדי לזכות באליפות העולם המאוחדת של הארגון wXw והחזיק בה כמעט שנה עד שהפסיד אותה לטומי אנד.
באפריל 2015 התבשרה הידיעה שטישר הוא אחד המגויסים לחוזה פיתוח במתחם האימונים של ה-WWE.
את הופעת הבכורה שלו בטלוויזיה ערך שלושה חודשים מאוחר יותר בהפסד לסמואה ג'ו.
באוגוסט טישר אימץ את השם אלכסנדר וולף, שישמש אותו מעתה ואילך בתור שם הבמה שלו.
בשנת 2016 במופעי NXT שאינם משודרים לטלוויזיה, וולף הצטוות לסוייר פלטון ובחודש ספטמבר האחרונים הצטרפו לקבוצת SAnitY שהכילה את ניקי קרוס ואריק יאנג אשר שימש בתור מנהיג הקבוצה.
הקבוצה ערכה את הופעת הבכורה שלה ב-12 באוקטובר בניצחון של וולף ופלטון על בובי רוד וטיי דילינג'ר במסגרת טורניר הזוגות לזכר דאסטי רודס.
באירוע NXT TakeOver: WarGames שלושת חברי קבוצת SAnitY שהכילה את יאנג, וולף וקיליאן דיין התחרו נגד The Undisputed Era (אדם קול, קייל אוריילי ובובי פיש) ונגד ה-The Authors of Pain ביחד עם רודריק סטרונג בקרב WarGames, הפעם האחרונה שסוג קרב זה התקיים הייתה לפני 17 שנה בארגון WCW.
בקרב זה אדם קול הצמיד את יאנג לניצחון.
ב-29 בנובמבר וולף ויאנג הפסידו את האליפויות לקייל אוריילי ובובי פיש (הפרק הוקלט באותו תאריך ושודר ב-20 בדצמבר).
ב-10 בינואר 2018 וולף ויאנג הותקפו מאחורי הקלעים על ידי קבוצת Undisputed Era לפני הקרב החוזר שלהם על האליפויות נגדם.
ב-27 בינואר באירוע NXT TakeOver: Philadelphia וולף ויאנג התערבו במהלך קרב "חוקי אקסטרים" בין אליסטר בלאק לאדם קול, לאחר שחבריו לקבוצה, פיש ואוריילי באו לעזרתו של קול.
ב-8 בפברואר קבוצת SAnitY ניצחה בקרב שלושה על שלושה את קבוצת Undisputed Era.
ב-14 במרץ וולף ויאנג ניצחו את רידיק מוס וטינו סבטלי במסגרת הסיבוב הראשון של טורניר הזוגות לזכר דאסטי רודס, אך שבועיים לאחר מכן הפסידו לרודריק סטרונג ואלוף בריטניה, פיט דאן, והודחו מהטורניר.
ב-17 באפריל קבוצת SAnitY עברה באופן רשמי לסמאקדאון כחלק מתוכנית הסופרסטאר שייק-אפ (שפירושו העברה של מתאבקים בין המותגים Raw וסמאקדאון).
וולף וחברי קבוצת SAnitY ערכו את הבכורה שלהם ב-19 ביוני ותקפו את האוסוס.
שבוע לאחר מכן חברי קבוצת SAnitY הפסידו בקרב שלושה על שלושה לג'ף הארדי והאוסוס.
ב-3 ביולי הם קטעו ותקפו בצורה פראית את חברי הניו דיי (ביג אי, קופי קינגסטון ואקסבייר וודס).
באירוע חוקי אקסטרים, שנערך ב-15 ביולי, קבוצת SAnitY ניצחה את הניו דיי בקרב שולחנות.
ב-24 ביולי נציגי קבוצת SAnitY אלכסנדר וולף וקיליאן דיין הפסידו לנציגי הניו דיי, ביג אי ואקסבייר וודס בקרב ששימש כחצי גמר טורניר טועני הכתר לאליפות הזוגות של סמאקדאון.
ב-14 באוגוסט, SAnitY הפסידו לניו דיי בקרב שלושה נגד שלושה.
ב-25 בדצמבר, וולף וקיליאן דיין הפסידו בקרב זוגות מרובע לקארל אנדרסון ולוק גאלוס, שבנוסף כלל את האוסוס (ג'יי אוסו וג'ימי אוסו) והבר (סזארו ושיימוס).
ב-1 באפריל, SAnitY הפסידו למיז בקרב האנדיקאפ 3 נגד 1 ספירות בכל מקום.
ב-12 ביוני, וולף ערך את הופעת הבכורה שלו במותג NXT UK, כשעזר לקבוצת אימפריום (וולטר, פביאן אייכנר ומרסל ברטל) לנצח בקרב שלושה נגד שלושה את פיט דאן, טיילר בייט וטרנט סבן.
לאחר הקרב, הוא הצטרף לקבוצה זו.
ב-3 ביולי, וולף ערך את קרב הבכורה שלו ב-NXT UK, כשרשם ניצחון על ג'ק סטארז.
ב-31 ביולי, וולף גבר על ג'ורדן דבלין.
ב-25 בספטמבר בתוכנית NXT, אייכנר, אלכסנדר וולף ומרסל ברטל הפסידו בקרב שלושה נגד שלושה לקושידה ובריזנגו (פאנדנגו וטיילר בריז).
ב-3 באוקטובר, וולף ניצח את סקסון האקסלי.
ב-21 בנובמבר, וולף גבר על איליה דרגונוב.
ב-2 בינואר 2020, וולף נחל הפסד לאותו דרגונוב, הפעם בקרב ללא פסילות.
באירוע Worlds Collide, שנערך ב-25 בינואר, קבוצת אימפריום ניצחה בקרב ארבעה נגד ארבעה את The Undisputed Era כאשר וולף נפצע בתחילת הקרב ונשלח אל מאחורי הקלעים.
ב-30 בינואר, וולף, פביאן אייכנר ומרסל ברטל ניצחו בקרב שלושה נגד שלושה את דייב מסטיף, מארק אנדרוז ופלאש מורגן ובסטר.
ב-5 במרץ, וולף ניצח את טראוויס בנקס.
שבוע לאחר מכן, וולף הפסיד לפין באלור.
ב-1 באוקטובר, וולף הפסיד לנועם דר בתוצאה 2–1 והודח מאליפות גביע המורשת של NXT UK כבר בסיבוב הראשון.
ב-15 באוקטובר, וולף וולטר הפסידו בקרב זוגות לאיליה דרגונוב ופיט דאן.
ב-3 בדצמבר, וולף רשם הפסד לג'ו קופי.
ב-18 במאי 2021, וולף הפסיד בקרב יחידים לקיליאן דיין; לאחר הקרב, הוא הותקף על ידי חבריו לקבוצת אימפריום, פביאן אייכנר ומרסל ברטל ולמעשה סולק מהקבוצה.
מעשה זה נועד כדי להסיר אותו מן המרקע, מכיוון שהחוזה שלו ב-WWE פג תוקף בחודש שבא לאחר מכן, כאשר הוא היה אחד מן המתאבקים ששוחררו מהחוזה שלהם.
הישגים בארגון ההיאבקות East Side Wrestling – ESW
אליפות מייסטרשאפט הגרמנית של ESW (פעם אחת)
אליפות הפריצה של GSW (פעם אחת)
אליפות הזוגות של GSW (פעם אחת) - עם איבן קייב
אליפות ברלין של GWF (פעם אחת)
PWI דירג אותו במקום ה-127 מתוך 500 המתאבקים הטובים ביותר לשנת 2018
אליפות שוטגאן של wXw (פעם אחת)
אליפות העולם המאוחדת של wXw (פעם אחת)
אליפות הזוגות של NXT (פעם אחת) - עם אריק יאנג
צמד השנה (2017) - עם אריק יאנג וקיליאן דיין
אקסל הוגו תאודור תאורל () היה מדען שוודי, עסק בביוכימיה ובאנזימים ופרסם מאמרים ברפואה.
חתן פרס נובל ברפואה לשנת 1955. הוא היה ראש המחקר במכון נובל, והחוקר הראשון במכון שזכה בפרס נובל.
תאורל נולד בלינקופינג, שוודיה, בנם של תור תאורל וארמידה ביל.
תאורל למד בתיכון בקטדרלסקולאן בלינקופינג שבשוודיה ועבר את הבחינות ב-23.05.1921. בספטמבר.
התחיל ללמוד רפואה במכון קרולינסקה שבשוודיה בשנת 1924 זכה לתואר ראשון ברפואה.
לאחר מכן בילה שלושה חודשים בחקר בקטריולוגיה במכון פסטר בפריז בהנחייתו של פרופסור אלברט קלמט.
בשנת 1930 השיג תואר נוסף בזכות התאוריה שלו על שומנים בפלסמת הדם, והיה פרופסור לכימיה פיזיולוגית במכון קרולינסקה.
תאורל היה גם חבר בחברה המלכותית של לונדון והאקדמיה הלאומית למדעים בוושינגטון וחבר בחברות מלומדות בשוודיה, דנמרק, נורווגיה, פינלנד, ארצות הברית, צרפת, איטליה, פולין, בלגיה והודו.
תאורל היה חבר בוועדות ממשלתיות רבות ויו"ר הוועדה הלאומית השוודית לביוכימיה של מועצת אגודת וונר– גרן ושל קרן מרכז וונר– גרן.
תאורל נפטר בסטוקהולם ונקבר בבית העלמין הצפוני לצד אשתו, אלין מרגיט אליזבת תאורל, פסנתרנית מכובדת ונגנית צ'מבלו אשר נפטרה בשנת 2002.
תאורל הקדיש את כל הקריירה שלו לחקר האנזימים.
ממצאיו הוכיחו כי האנזימים מגבירים את קצב הייצור של ה-ATP המתרבה בקצב מהיר ועל השפעת האנזימים, ובזכות כך הוענק לו בשנת 1955 פרס נובל ברפואה על גילוי אנזימים מחמצנים (אנזימים המזרזים תגובת חמצון).
שני האנזימים השכיחים ביותר מסוג זה הם פרי אוקסידים (על – תחמוצת) ואוקסידים (תחמוצת).
עבודתו הובילה להתקדמות חלוצית על האנזימים ADH, אשר מפרקים את אלכוהול בכליה.
פרס נובל לרפואה בשנת 1955.
דוקטור כבוד של האוניברסיטאות בפריז, פנסילבניה, לוון, בריסל וריו דה ז'ניירו.
אֵקְסֶל קוֹבֶּר הוא מנצח גרמני.
מאז 2009 הוא מכהן כמנהלה המוזיקלי של הדויטשה אופר אם ריין.
קובר נולד בקרונאך ולמד ניצוח אצל פטר פאלק וגינתר ויך בבית הספר הגבוה למוזיקה בווירצבורג.
כהונתו המקצועית הראשונה הייתה בתיאטרון הממלכתי של מקלנבורג-מערב פומרניה ב-1994. מ-1998 עד 2003 היה המנצח הראשי של תיאטר דורטמונד, שם ניצח על כמה אופרות שאין מרבים לבצע, ובכלל זה הבכורה הגרמנית של "ז'וליאן" מאת גוסטב שרפנטייה.
לאחר תקופה של 4 שנים בתיאטרון הלאומי של מנהיים (2007-2003) כמנצח הראשי, ושנתיים כמנהל מוזיקלי באופרה של לייפציג (2009-2007), התמנה למנהל מוזיקלי של הדויטשה אופר אם ריין.
ב-2013, יובל המאתיים להולדת ריכרד וגנר, הופיע קובר לראשונה בפסטיבל ביירוית, שם ניצח על טנהויזר.
הוא חזר לנצח על אופרה זו בפסטיבל של 2014.
אקסל קלרז'ה הוא ג'ודוקא צרפתי אשר מתחרה בקטגוריית המשקל עד 90 ק"ג.
בפברואר 2009 זכה קלרז'ה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם פריז.
בדצמבר 2016 זכה במדליית כסף בגראנד סלאם טוקיו היוקרתי ובפברואר 2017 זכה במדליית כסף נוספת בגראנד סלאם פריז.